CELEX: 62021TN0733
Language: da
Date: 2021-11-16 00:00:00
Title: Sag T-733/21: Sag anlagt den 16. november 2021 — Greenspider mod Eismea

14.2.2022   
            
            
               DA
            
            
               Den Europæiske Unions Tidende
            
            
               C 73/48
            
         
      Sag anlagt den 16. november 2021 — Greenspider mod Eismea
      (Sag T-733/21)
      (2022/C 73/61)
      Processprog: italiensk
      
         Parter
      
      
         Sagsøger: Greenspider GmbH (Germering, Tyskland) (ved advokaterne G. Vignolo og V. Palmisano)
      
         Sagsøgt: Forvaltningsorganet for Det Europæiske Innovationsråd og SMV’er (Eismea)
      
         Sagsøgerens påstande
      
      
                  —
               
               
                  Det fastslås i henhold til artikel 272 TEUF, at søgsmålet kan antages til realitetsbehandling, og at der er grundlag for søgsmålet.
               
            
                  —
               
               
                  Det anerkendes og fastslås, at Greenspider har opfyldt sine kontraktlige forpligtelser i henhold til GA (Grant Agreement) korrekt.
               
            
                  —
               
               
                  Det anerkendes og fastslås, at i medfør af artikel 1162 i den belgiske borgelige lovbog har den af Greenspider anlagte fortolkning af kontrakten i tilfælde af tvivl forrang for den af EISMEA anlagte fortolkning.
               
            
                  —
               
               
                  Det anerkendes, at eftersom forudsætningerne for udstedelsen af debetnotaen fra EISMEA til Greenspider ikke foreligger, skal det krævede beløb ikke betales.
               
            
                  —
               
               
                  Det anerkendes og fastslås, at EISMEA ikke har opfyldt kontrakten, hvorfor dette organ pålægges at betale Greenspider 111 475,00 EUR.
               
            
                  —
               
               
                  EISMEA tilpligtes at betale Greenspiders sagsomkostninger i denne sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om EASME’s manglende opfyldelse af kontrakten.
                  
                              —
                           
                           
                              Det gøres herved gældende, at dette anbringende er støttet på det forhold, at der ikke er grundlag for dette organs afvisning af at betale de anerkendte omkostninger i forbindelse med projektet og på anerkendelsen af enhedsomkostningerne.
                           
                        
            
                  2.
               
               
                  Andet anbringende om tilsidesættelse af de retsbestemmelser, som finder anvendelse på kontrakten.
                  
                              —
                           
                           
                              Det gøres herved gældende, at dette anbringende er støttet på en tilsidesættelse af artikel 126 i Europa-Parlamentets og Rådets forordning nr. 966/2012 (1) af 25. oktober 2012, en tilsidesættelse af princippet om aftalefrihed, en tilsidesættelse og manglende anvendelse af artikel 1162 i den belgiske borgerlige lovbog og af artikel 2 og 5 i Rådets direktiv 93/13/EØF (2) af 5. april 1993, en tilsidesættelse af princippet om god tro ved opfyldelsen af kontrakten og retsmisbrug, en tilsidesættelse af princippet om god forvaltningsskik, en tilsidesættelse af retssikkerhedsprincippet og princippet om beskyttelse af berettigede forventninger og en tilsidesættelse af proportionalitetsprincippet.
                           
                        
            
         (1)  Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1).
      
         (2)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT 1993, L 95, s. 29).